
 7.12.2021
 BG
 Официален вестник на Европейския съюз
 L 436/28
 РЕГЛАМЕНТ ЗА ИЗПЪЛНЕНИЕ (ЕС) 2021/2157 НА КОМИСИЯТА
 от 6 декември 2021 година
 за започване на преглед на регламенти за изпълнение (ЕС) 2021/1266 и (ЕС) 2021/1267 на Комисията за разширяване на обхвата съответно на окончателното антидъмпингово мито и окончателното изравнително мито върху вноса на биодизел, изпращан от Канада, деклариран или не с произход от Канада, с цел проучване на възможността за освобождаване от посочените мерки на един канадски производител износител, отмяна на антидъмпинговото мито по отношение на вноса от посочения производител износител и въвеждане на регистрационен режим за вноса от този производител износител
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния антидъмпингов регламент“), и по-специално член 13, параграф 4 и член 14, параграф 5 от него, и Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (2) („основния антисубсидиен регламент“), и по-специално член 23, параграф 6 от него,
 като взе предвид Регламент за изпълнение (ЕС) 2021/1266 на Комисията от 29 юли 2021 година за налагане на окончателно антидъмпингово мито върху вноса на биодизел с произход от Съединените американски щати след преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета (3) и Регламент за изпълнение (ЕС) 2021/1267 на Комисията от 29 юли 2021 година за налагане на окончателни изравнителни мита върху вноса на биодизел с произход от Съединените американски щати след преглед с оглед изтичане на срока на действие на мерките в съответствие с член 18 от Регламент (ЕС) 2016/1037 на Европейския парламент и на Съвета (4),
 след като информира държавите членки,
 като има предвид, че:
 1. ИСКАНЕ
 (1)
 Европейската комисия („Комисията“) получи искане за освобождаване от антидъмпинговите и изравнителните мерки, приложими към вноса на биодизел, изпращан от Канада, деклариран или не с произход от Канада, по отношение на Verbio Diesel Canada Corporation („заявителя“), в съответствие с член 13, параграф 4 от основния антидъмпингов регламент и член 23, параграф 6 от основния антисубсидиен регламент.
 (2)
 Искането бе подадено на 7 септември 2021 г. от заявителя, който е производител износител на биодизел в Канада („засегнатата държава“).
 2. ПРОДУКТ, ПРЕДМЕТ НА ПРЕГЛЕДА
 (3)
 Продуктът, предмет на прегледа, са моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, общоизвестни като „биодизел“, в чист вид или в смес с тегловно съдържание над 20 % на моноалкилни естери на мастни киселини и/или парафинови газьоли, получени посредством синтез и/или хидрообработка, от неизкопаем източник, изпращани от Канада, декларирани или не с произход от Канада, понастоящем класирани в кодове по КН ex 1516 20 98 (код по ТАРИК 1516209821), ex 1518 00 91 (код по ТАРИК 1518009121), ex 1518 00